CELEX: 62009TN0125
Language: el
Date: 2009-03-26 00:00:00
Title: Υπόθεση T-125/09: Προσφυγή της 26ης Μαρτίου 2009 — Gruener Janura κατά ΓΕΕΑ — Centum Aqua Marketing (HUNDERTWASSER)

6.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/17
            
         Προσφυγή της 26ης Μαρτίου 2009 — Gruener Janura κατά ΓΕΕΑ — Centum Aqua Marketing (HUNDERTWASSER)
   (Υπόθεση T-125/09)
   2009/C 129/30
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Gruener Janura AG (εκπρόσωπος: P. Endres, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Centum Aqua Marketing GmbH (Μαγδεβούργο, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να απορρίψει την αίτηση καταχωρίσεως του σήματος «Hundertwasser», αριθ. 4491891, για τα ακόλουθα προϊόντα και υπηρεσίες:
               
                           —
                        
                        
                           Κλάση 20: είδη μη περιλαμβανόμενα σε άλλες κλάσεις από ξύλο, φελλό, καλάμι, βρύουλα, λυγαριά, κέρατο, κόκαλο, ελεφαντοστό, μπαλένα φάλαινας, ταρταρούγα, μαργαριταρόρριζα, σηπιόλιθο, υποκατάστατα των παραπάνω υλικών ή από πλαστικό
                        
                     
                           —
                        
                        
                           Κλάση 30: ζάχαρη, ρύζι, ταπιόκα, σάγο, υποκατάστατα καφέ· άλευρα και παρασκευάσματα από δημητριακά, άρτος, γλυκά και είδη ζαχαροπλαστικής· μέλι, σιρόπι μελάσσας· μαγιά, μπέϊκιν πάουντερ· αλάτι, μουστάρδα· ξίδι, σάλτσες (καρυκεύματα)· μπαχαρικά· πάγος· γλυκίσματα, διογκωμένη ψημένη ζάχαρη (μαλλί της γριάς).
                        
                     
                           —
                        
                        
                           Κλάση 31: Προϊόντα γεωργικά, κηπουρικά, δασοκομικά και σπόροι, μη περιλαμβανόμενα σε άλλες κλάσεις· ζώντα ζώα· σπόροι για σπορά, φυσικά φυτά και άνθη· ζωοτροφές· βύνη· προϊόντα βιολογικής καλλιέργειας, άνθη, συνθέσεις, συνθέσεις φυτών, καλλωπιστικοί συνδυασμοί φυτών.
                        
                     
                           —
                        
                        
                           Κλάση 35: Διαφήμιση, σχέδια εμπορίας.
                        
                     
                           —
                        
                        
                           Κλάση 39: Μεταφορά, συσκευασία και αποθήκευση εμπορευμάτων· οργάνωση ταξιδίων, επισκέψεις σε εκθέσεις, περιηγήσεις σε πόλεις και κτίρια, τουριστικές προσφορές, υπηρεσίες πακέτων διακοπών.
                        
                     
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση κοινοτικού σήματος: Centum Aqua Marketing GmbH
   
      Σήμα προς καταχώριση: το λεκτικό σήμα «HUNDERTWASSER» για προϊόντα και υπηρεσίες των κλάσεων 20, 25, 30, 31, 32, 35, 39 και 42 (αίτηση καταχωρίσεως υπ’ αριθ. 4 491 891)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: το λεκτικό σήμα «FRIEDENSREICH HUNDERTWASSER» για προϊόντα και υπηρεσίες των κλάσεων 3, 16, 19, 24, 25, 27, 32 και 33 (κοινοτικό σήμα υπ’ αριθ. 1 825 629) και το λεκτικό σήμα «HUNDERTWASSER» για προϊόντα και υπηρεσίες των κλάσεων 14, 16, 18, 19, 21, 24, 41 και 42 (κοινοτικό σήμα υπ’ αριθ. 1 931 393)
   
      Απόφαση του τμήματος ανακοπών: μερική απόρριψη της ανακοπής
   
      Απόφαση του τμήματος προσφυγών: ακύρωση της αποφάσεως του τμήματος ανακοπών και μερική αποδοχή της προσφυγής καθώς και μερική απόρριψη της αιτήσεως καταχωρίσεως
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94, διότι μεταξύ των αντιπαρατιθέμενων σημάτων υφίσταται κίνδυνος συγχύσεως.